b'\n_START_ARTICLE_\nBob Taft\n_START_PARAGRAPH_\nBob Taft (s. 8. tammikuuta 1942) on yhdysvaltalainen republikaanipoliitikko, joka toimi kaksi kautta Ohion osavaltion kuvern\xc3\xb6\xc3\xb6rin\xc3\xa4 vuosina 1999\xe2\x80\x932007._NEWLINE_Taft valittiin Ohion edustajainhuoneeseen vuonna 1976, jossa h\xc3\xa4n istui vuoteen 1980. H\xc3\xa4n oli ehdolla Ohion varakuvern\xc3\xb6\xc3\xb6riksi vuonna 1986, mutta ei tullut valituksi. H\xc3\xa4n toimi Ohion osavaltion valtiosihteerin\xc3\xa4 (engl. Secretary of State) vuosina 1991\xe2\x80\x931999 ja kuvern\xc3\xb6\xc3\xb6rin\xc3\xa4 1999\xe2\x80\x932007._NEWLINE_Bob Taft on kuuluisan poliittisen suvun j\xc3\xa4sen. H\xc3\xa4nen isoisois\xc3\xa4ns\xc3\xa4 William Howard Taft toimi muun muassa Yhdysvaltain presidenttin\xc3\xa4 ja korkeimman oikeuden puheenjohtajana, isois\xc3\xa4 Robert Alphonso Taft ja is\xc3\xa4 Robert Alphonso Taft Jr. olivat puolestaan Yhdysvaltain senaatin j\xc3\xa4seni\xc3\xa4.'